Dzimis Indriķis Muižnieks
2027-07-09
1953. gada 9. jūlijā dzimis mikrobioloģijas profesors, Latvijas Zinātņu akadēmijas (LZA) akadēmiķis, Latvijas Universitātes (LU) Bioloģijas fakultātes dekāns un LU rektors (2015-2024) Dr. hab. Biol. Indriķis Muižnieks. 1976. gadā Indriķis Muižnieks ieguva bioloģijas un ķīmijas pasniedzēja kvalifikāciju Latvijas Valsts Universitātē (LVU), Bioloģijas fakultātē. Pēc kvalifikācijas iegūšanas sāka darbu LVU Augu attīstības fizioloģijas laboratorijā kā zinātniskais līdzstrādnieks. Papildinājis zināšanas vairākās Eiropas universitātēs, līdztekus veicinot LU sadarbību ar tām - Prāgas Kārļa Universitāte (1981-1988), Rēgensburgas Universitāte (1988-1989), Ķelnes Universitāte (1992-1996). 1990. gadā kļūst par LU Bioloģijas fakultātes docentu un 1992. gadā - LU Bioloģijas fakultātes Augu fizioloģijas un mikrobioloģijas katedras vadītāju. 1997. gadā aizstāv darbu kopu “Dažu imūnmodulatoru mikrobioloģiskās sintēzes izpēte” un iegūst habilitētā doktora grādu bioloģijā. Tajā pašā gadā iecelts par LU Bioloģijas fakultātes dekānu un 1998. gadā - LZA korespondētājlocekli. 2000. gadā ievēlēts par LZA akadēmiķi un LU zinātņu prorektoru. 2015. gadā ievēlēts par LU rektoru. Rektora amata pienākumus pildīja divus termiņus līdz 2024. gadam. I. Muižnieka vadības laikā, LU uzsāka LU Akadēmiskā centra būvniecību Torņkalnā.
I.Muižniekam ir vairāk kā 140 zinātniskās publikācijas, tai skaitā 12 patentu autorapliecības un 7 Latvijas Republikas patenti.

Latvijas Universitātes rektori
Eduards Skvireckis - Profesors Indriķis Muižnieks – pašreizējais Latvijas Universitātes rektors (09.07.1953 -)
Wikipedia - Indriķis Muižnieks
Dr. habil. biol. Indriķa Muižnieka dzīves un darba gājums Curriculum vitae
